cyanic-selkie/wikianc huggingface dataset:
Κομποθέκλα Αιτωλοακαρνανίας
Η Κομποθέκλα είναι ημιορεινός οικισμός του δήμου Αμφιλοχίας (πρώην επαρχία Βάλτου) στην Αιτωλοακαρνανία. Βρίσκεται σε υψόμετρο 400μ. και ο μόνιμος πληθυσμός της είναι περίπου 60 κάτοικοι.
Το όνομα της προέρχεται από την οικογένεια φεουδαρχών Κομποθέκρα των οποίων τα φέουδα βρίσκονταν στην περιοχή του Βάλτου Κομποθέκρα, τη σημερινή Κομποθέκλα.
Οι κάτοικοι της Κομποθέκλας ασχολούνται από τον 19ο αιώνα με την γεωργία και την κτηνοτροφία. Κύρια προϊόντα παραγωγής τους ήταν ο καπνός,τα γαλακτοκομικά, το ελαιόλαδο και οι ελιές. Σήμερα, η παραγωγή τους έχει φθίνει σε σχέση με το παρελθόν καθώς το μεγαλύτερο μέρος του νεαρού πληθυσμού έχει μετακινηθεί στις πόλεις.
Κατηγορία:Χωριά του νομού Αιτωλοακαρνανίας Κατηγορία:Δήμος Αμφιλοχίας
Ομαδική σεξουαλική επίθεση
Η ομαδική σεξουαλική επίθεση (στο εξής Ο.Σ.Επ.) είναι μια σεξουαλική επίθεση που γίνεται σε δημόσιο χώρο, ταυτόχρονα από μια μεγάλη ομάδα δραστών. Είναι συνήθως προμελετημένη και όχι αυθόρμητη. Οι δράστες συνήθως να ενεργούν υπό την  κάλυψη του πλήθους. Τα θύματα έχει αναφερθεί ότι θωπεύονται, γυμνώνονται, ή και βιάζονται.
Στην Αίγυπτο, συνέβησαν αρκετές Ο.Σ.Επ. που έλαβαν ευρεία διεθνή κάλυψη. Στα αραβικά ο αντίστοιχος όρος είναι  تحرش جماعي (taḥarrush jamāʿī), που συχνά εσφαλμένα μεταγράφεται στα δυτικά μέσα ενημέρωσης ως "taharrush gamea" μετά από μια γερμανική έκθεση της αστυνομίας με αφορμή τις σεξουαλικές επιθέσεις στη Γερμανία την πρωτοχρονιά του 2015/16 .
Τον Ιούλιο του 2015 υπήρξαν ισχυρισμοί ότι τουλάχιστον 20 κορίτσια στο πάρκο Ho Tay, στο Ανόι, είχαν κακοποιηθεί σεξουαλικά από μια ομάδα από περισσότερους από 70 άντρες που επιτέθηκαν και τις άγγιζαν ανάρμοστα. Οι άνδρες άγγιζαν τα κορίτσια και τους έσκισαν τα μπικίνι. Αναφέρεται ότι οι Βιετναμέζοι αξιωματούχοι κατηγόρησαν τα κορίτσια για την επίθεση. Οι παρευρισκόμενοι αγνόησαν την επίθεση ενώ συνέβαινε, και άλλοι επευφημούσαν και χειροκροτούσαν τους άνδρες που δημοσίευσαν φωτογραφίες από την επίθεση στο Facebook.
Μετά την εισροή ενός εκατομμυρίου οικονομικών μεταναστών και προσφύγων, Ο.Σ.Επιθέσεις με περισσότερους από 1.000 άνδρες με «αραβική ή Βορειοαφρικανική εμφάνιση» συνέβησαν σε πολλές πόλεις της Γερμανίας, συμπεριλαμβανομένης της Κολωνίας, κατά τη διάρκεια των εορτασμών του Νέου Έτους 2015-2016.
Στην εκδήλωση  Woodstock 1999, τον Ιούλιο του 1999, η Αστυνομία διερεύνησε τέσσερις καταγγελίες για σεξουαλικές επιθέσεις και βιασμό. Τουλάχιστον ένας αυτόπτης μάρτυρας που εργαζόταν ως εθελοντής στην εκδήλωση, ανέφερε στην Washington Post ότι είχε δει μια γυναίκα που έκανε "crowd surfing" να  σύρεται ανάμεσα σε ένα γκρουπ φανατικών όπου βιάστηκε από πέντε άνδρες.
Στις 11 Ιουνίου 2000 τουλάχιστον 44 γυναίκες ανέφεραν ότι υπέστησαν  σεξουαλική κακοποίηση και ληστεία  από μια ομάδα 60 ανδρών κατά τη διάρκεια της Παρέλασης στην Ημέρα του Πουέρτο Ρίκο στη Νέα Υόρκη. Η αστυνομία επικρίθηκε έντονα για την αντιμετώπιση των επιθέσεων.
Το Φεβρουάριο του 2001, μάρτυρες είδαν ομάδες ανδρών να θωπεύουν γυναίκες, να τους σκίζουν τα ρούχα και να διεισδύουν χρησιμοποιώντας τα δάχτυλα κατά τη διάρκεια των εορτών του Mardi Gras στο Σιάτλ.
Αρκετές περιπτώσεις Ο.Σ.Επ. έχουν αναφερθεί στην Ινδία. Τον Ιούλιο του 2012 μια έφηβη είχε κακοποιηθεί σεξουαλικά μέχρι και 45 λεπτά από  μια μεγάλη ομάδα ανδρών  έξω από  μπαρ στο Guwahati του Assam. Κανείς δεν παρενέβη μέχρι να φτάσει η αστυνομία.
Η Βρετανή παρουσιάστρια τηλεόρασης Saira Khan ανέφερε το 2016 ότι είχε κακοποιηθεί σεξουαλικά από ένα πλήθος στο Πακιστάν το 2007, στα  γυρίσματα ενός ντοκιμαντέρ για το BBC. Κατηγόρησε το BBC ότι αγνόησε την επίθεση.
Παραπομπές
Κατηγορία:Βιασμός Κατηγορία:Εγκλήματα εις βάρος των γυναικών
Κορίνα Λεγάκη
Σπούδασε κλασικό και τζαζ τραγούδι, πιάνο και ορθοφωνία. Συμμετείχε στο Εργαστήριο Φωνητικής Τέχνης του Σπύρου Σακκά. Έχει κυκλοφορήσει έξι προσωπικούς δίσκους με πρωτότυπο υλικό και επανεκτελέσεις τραγουδιών Ελλήνων και ξένων δημιουργών. Έχει συμμετάσχει σε προσωπικούς δίσκους και ζωντανές εμφανίσεις σημαντικών συνθετών, τραγουδιστών, μουσικών και ensemble διαφόρων ειδών (από την free jazz μέχρι το παραδοσιακό και από την ακαδημαϊκή μουσική έως την έθνικ). Έχει τραγουδήσει σε σκηνές, θέατρα και ποικίλους χώρους στην Ελλάδα και το εξωτερικό, μεταξύ αυτών στο Ωδείο Ηρώδου του Αττικού, στο Μέγαρο Μουσικής Αθηνών, στο Ζάππειο Μέγαρο, στον ναό του Ποσειδώνα στο Σούνιο, στην Αγγλικανική Εκκλησία Αγίου Παύλου και στο Ευρωπαϊκό Κοινοβούλιο. Παράλληλα, έχει αναπτύξει έντονη εθελοντική δραστηριότητα, συμπράττοντας επί σκηνής και δισκογραφικά με παιδιά προσφύγων και μεταναστών.
Η Κορίνα αποτελεί επίσης την κεντρική ερμηνεύτρια στην επικείμενη δισκογραφική εργασία του Γιώργου Ανδρέου Ναυς Μαγική, η Ναυς των Ονείρων. Πρόκειται για έναν κύκλο μελοποιημένου λόγου σπουδαίων αρχαίων και σύγχρονων ποιητών και πεζογράφων.
Παραπομπές
Κατηγορία:Ελληνίδες τραγουδίστριες
Πλαίσιο Θεσπρωτίας
Το Πλαίσιο (πρώην Παράβρυσος) είναι ελληνικό ορεινό χωριό του δήμου Φιλιατών της περιφέρειας Ηπείρου (Σχέδιο Καλλικράτης).
Παλαιότερα ανήκε  στην άλλοτε επαρχία Φιλιατών του νομού Θεσπρωτίας. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα Τοπικού Διαμερίσματος του δήμου Φιλιατών. Από 1 Ιανουαρίου 2011 αποτελεί έδρα της ομώνυμης Τοπικής Κοινότητας και από 1 Σεπτεμβρίου 2019 αποτελεί έδρα Κοινότητας, της Δημοτικής Ενότητας Φιλιατών, του ομώνυμου Δήμου.
Βρίσκεται ΒΔ. των Φιλιατών, παρά τους βόρειο-δυτικούς πρόποδες του ορεινού συγκροτήματος Φιλιατών, σε υψόμετρο περίπου 200 μ. Πρόκειται για ένα ορεινό χωριό, άλλοτε κεφαλοχώρι, κτισμένο πάνω σε λόφο, την κορυφή του οποίου επιστέφει η εκκλησία του χωριού. Ο πληθυσμός, ασχολούμενος κυρίως με την μικροκτηνοτροφία και τη γεωργία, αλλά και με το εμπόριο και τη βυρσοδεψία το 1928 αριθμούσε 672 κατοίκους, διαθέτοντας δημοτικό σχολείο, από τα πρώτα στη περιοχή και ταχυδρομικό γραφείο. Το 2001 το χωριό αριθμούσε 137 κατοίκους.
Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στον Προφήτη Ηλία.
Ιστορικά στοιχεία
Το χωριό χτίστηκε στα νεότερα χρόνια πάνω στα ερείπια ενός κάστρου των βυζαντινών (πιθανώς και υστερορωμαϊκών) χρόνων. Το κάστρο έλεγχε μια ορεινή διάβαση στρατηγικής σημασίας, που η έξοδός της φυλαγόταν από το κάστρο που βρίσκεται στο «Κασνέτσι» Μύλων.
Πηγές
Κατηγορία:Χωριά του νομού Θεσπρωτίας Κατηγορία:Δήμος Φιλιατών
Shazam! (ταινία)
Το Shazam! είναι μια αμερικανική υπερηρωική ταινία παραγωγής του 2019 που βασίζεται στον ομώνυμο χαρακτήρα της DC Comics. Γυρίστηκε από την New Line Cinema, διανεμήθηκε από την Warner Bros. Pictures και είναι η έβδομη δόση του Εκτεταμένου Σύμπαντος της DC (DCEU). Σκηνοθετήθηκε από τον Ντείβιντ Σάντμπεργκ, σε σενάριο του Χένρι Γκείντεν και μια ιστορία των Χένρι Γκείντεν και Ντάρεν Λεμκ. Στην ταινία πρωταγωνιστούν οι Ζάκαρι Λίβαϊ, Μαρκ Στρονγκ, Άσερ Είντζελ, Τζακ Ντίλαν Γκρέιζερ και Τζιμόν Ουνσού. Η πλοκή ακολουθεί τον έφηβο Μπίλι Μπάτσον καθώς επιλέγεται από τον αρχαίο μάγο Shazam να είναι ο νέος πρωταθλητής του λέγοντας το όνομα "Shazam", επιτρέποντάς του να μετατραπεί σε έναν ενήλικο υπερήρωα με διάφορες υπερδυνάμεις. Ο Μπίλι και ο θετός αδερφός του Φρέντι Φρίμαν πρέπει να ανακαλύψουν τις νέες δυνάμεις του Μπίλι για να σταματήσουν τον κακό Δρ Θάιντσο Σίβανα και τις Επτά Θανατηφόρους Αμαρτίες.
Η ανάπτυξη μιας ταινίας ζωντανής δράσης Shazam! ξεκίνησε στη New Line Cinema στις αρχές της δεκαετίας του 2000, αλλά καθυστέρησε για πολλά χρόνια. Η ταινία τέθηκε σε προ-παραγωγή το 2009 με τον Πίτερ Σίγκαλ ως σκηνοθέτη, τον Τζον Όγκουστ ως συγγραφέα και τον Ντουέιν Τζόνσον να θεωρείται πρωταγωνιστής για τον ρόλο του κακού Black Adam, αλλά το έργο δεν έγινε τελικά. Ο Τζόνσον ενήργησε ως εκτελεστικός παραγωγός στο Shazam!. Οι Γουίλιαμ Γκόλντμαν, Άλεκ Σοκόλοου, Τζοέλ Κόεν, Μπίλι Μπερτς και Τζεοφ Τζονς, μεταξύ άλλων, προσεγγίστηκαν στο πρότζεκτ ως συγγραφείς σε διάφορα σημεία της παραγωγής. Η ταινία ανακοινώθηκε επίσημα το 2014, με τον Τζόνσον να είναι πρωταγωνιστής ή ως Shazam ή ως Black Adam. Τον Ιανουάριο του 2017, επιλέχθηκε για να πρωταγωνιστήσει σε μια ενός σόλο ταινία με τον Black Adam. Ο Σάντμπεργκ επιλέχθηκε για να σκηνοθετήσει το Shazam! τον Φεβρουάριο του 2017 και ο Λίβαϊ επιλέχθηκε τον Οκτώβριο, με τον Έιντζελ να επιλέγεται τον επόμενο μήνα. Τα κύρια γυρίσματα ξεκίνησαν στο Τορόντο στις 29 Ιανουαρίου 2018, με το μεγαλύτερο μέρος της ταινίας να γυρίζεται στα Pinewood Toronto Studios και ολοκληρώθηκε στις 11 Μαΐου 2018.
Το Shazam! κυκλοφόρησε στις Ηνωμένες Πολιτείες από την Warner Bros. Pictures σε RealD 3D, σε Dolby κινηματογράφους, σε IMAX, σε 4DX και σε ScreenX στις 5 Απριλίου, 2019. Η ταινία ήταν μια επιτυχία στο box office, αποφέροντας συνολικά $366 εκατομμύρια παγκοσμίως. Έλαβε θετικά σχόλια από κριτικούς, με επαίνους για την σκηνοθεσία του Σάντμπεργκ και τις ερμηνείες των Λίβαϊ, Γκρέιζερ και Έιντζελ, καθώς και γενικά τον ελαφρύ τόνο και την αίσθηση της διασκέδασης. Μια συνέχεια με τίτλο Shazam! Η Οργή των Θεών, κυκλοφόρησε στις 17 Μαρτίου του 2023.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2019 Κατηγορία:Ταινίες παραγωγής Warner Bros. Κατηγορία:Αμερικανικές κωμικές ταινίες δράσης Κατηγορία:Αμερικανικές ταινίες δράσης - επιστημονικής φαντασίας Κατηγορία:Περιπέτεια επιστημονικής φαντασίας (ταινίες) Κατηγορία:Ταινίες βασισμένες σε κόμικς της DC Κατηγορία:Ταινίες του Εκτεταμένου Σύμπαντος της DC Κατηγορία:Ταινίες γυρισμένες στη Φιλαδέλφεια Κατηγορία:Αμερικανικές εφηβικές κωμικές ταινίες Κατηγορία:Ταινίες 4DX Κατηγορία:Ταινίες IMAX
Renault 19
Το Renault 19 ήταν ένα μικρομεσαίο οικογενειακό αυτοκίνητο της κατηγορίας C, που κατασκευάστηκε από τη γαλλική αυτοκινητοβιομηχανία Renault, από τον Μάιο του 1988 έως τον Ιανουάριο του 2000. Αντικατέστησε τα Renault 9 / 11 και υπήρξε το τελευταίο μοντέλο της εταιρείας με «αριθμητικό» όνομα. Επίσης, γνώρισε τεράστια εμπορική επιτυχία, με την συνολική διεθνή παραγωγή του να φτάνει τα 5,9 εκατομμύρια αντίτυπα. Αντικαταστάθηκε τον Ιανουάριο του 1996 από το Renault Mégane πρώτης γενιάς.
Εξέλιξη και σημασία για τη Renault
Η εξέλιξη του μοντέλου ξεκίνησε τον Νοέμβριο του 1983 και διήρκεσε 42 μήνες. Το σχετικό «πρότζεκτ Х53» είχε ως επείγοντα στόχο να βγάλει την εταιρεία από την εξαιρετικά δύσκολη οικονομική θέση που είχε βρεθεί τότε λόγω ακραίας αναξιοπιστίας. Η Renault ήταν κυριολεκτικά στο χείλος της καταστροφής, λόγω της πολύ κακής ποιότητας των προϊόντων της, που είχαν χτυπήσει εξαιρετικά χαμηλούς δείκτες αξιοπιστίας. Ιδιαίτερα τα Renault 14 και Renault 25, θεωρούνται ως η κορύφωση των προβλημάτων ποιότητας, γεγονός που και η ίδια η Renault παραδέχτηκε, διά στόματος του τότε διευθύνοντος συμβούλου της.
Ως αποτέλεσμα, η εταιρεία είχε αντιληφθεί ότι έπρεπε να βελτιώσει ριζικά την αξιοπιστία των μοντέλων της για να σπάσει το αδιέξοδο. Παράλληλα με τη δραματική μείωση των δαπανών, κάτι που επιτεύχθηκε με την πώληση αρκετών από τις δραστηριότητες της εταιρείας και τη σχεδόν ολοκληρωτική αποχώρησή της από τους αγώνες (ενώ έγιναν και μεγάλες μειώσεις προσωπικού), αποφάσισε να ξεκινήσει την αναβάθμιση των αυτοκινήτων της από τις δύο πλέον εμπορικές κατηγορίες της ευρωπαϊκής αγοράς:
Για τη σχεδίαση του αμαξώματος του πρότζεκτ Х53 έγινε, για πρώτη φορά σε Renault, εκτεταμένη χρήση ηλεκτρονικών υπολογιστών (Computer Aided Design). Μεταγενέστερα, επίσης, η συναρμολόγηση του μοντέλου παραγωγής γινόταν σε εργοστάσια αυτόματης ρομποτικής, άκρως φουτουριστικά για την εποχή του.
Σε όλο αυτό το χρονικό διάστημα εξέλιξης, δεν είχε αποφασιστεί το όνομα του νέου μοντέλου, ούτε καν το είδος του ονόματος, αριθμητικό ή λεκτικό. Μόλις μερικές εβδομάδες πριν την κυκλοφορία, έλαβε τελικά ένα όνομα: Renault 19. Όπως μάλιστα προαναφέρθηκε, έμελλε να είναι και το τελευταίο μοντέλο της εταιρείας με αριθμητικό όνομα.
Αμάξωμα και αισθητική
Αρχικά διατέθηκε μόνο σε εκδόσεις 3-πορτες και 5-πορτες hatchback 2 όγκων. Τον Μάρτιο του 1989, επίσης, κυκλοφόρησε και σε έκδοση 4-πορτη σεντάν 3 όγκων, που ειδικά στη Φάση 1 έφερε το όνομα 19 Chamade. Στα μέσα Ιουλίου 1991, παρουσιάστηκε και μια έκδοση καμπριολέ που κατασκευαζόταν από τον οίκο Karmann. Κυκλοφόρησε για πρώτη φορά τον Οκτώβριο του 1991, συνδυαζόταν μόνο με τους κινητήρες 1.8 λίτρων, 8-βάλβιδο και 16-βάλβιδο, και παρήχθη σε μόλις 29.222 αντίτυπα. Οι εργοστασιακοί κωδικοί για την πλατφόρμα της κάθε έκδοσης, ήταν C53 για το 3-πορτο hatchback, B53 για το 5-πορτο hatchback, L53 για το 4-πορτο sedan και D53 για το 2-πορτο cabriolet. Όλοι αυτοί οι κωδικοί είχαν προέλθει από τον κωδικό X53 που έφερε το πρότζεκτ κατά τη διάρκεια της εξέλιξής του. thumb|left|Το σαλόνι ενός Renault 19 κάμπριο, Φάσης 1.
Αν και η εξωτερική εμφάνιση του 19, η οποία είχε σχεδιαστεί από τον Τζορτζέτο Τζουτζιάρο (Giorgetto Giugiaro), προκάλεσε αμφιλεγόμενα σχόλια, καθώς θεωρήθηκε μάλλον συντηρητική, ωστόσο εισέπραξε επαίνους για τους ιδιαίτερα μεγάλους εσωτερικούς του χώρους, την πολύ καλή ποιότητα κατασκευής στο εσωτερικό του, το ελκυστικό ταμπλό και πίνακα οργάνων, τους οικονομικούς και αξιόπιστους κινητήρες του και την πολύ καλή του οδική συμπεριφορά και άνετη ανάρτηση. Ιδιαίτερη προσοχή είχε δοθεί και στην αεροδυναμική του μοντέλου, καθώς το 19 hatchback είχε αεροδυναμικό συντελεστή Cd 0,31 και το 19 σεντάν μόλις 0,30 - νούμερα κορυφαία για μικρομεσαίο αυτοκίνητο στα τέλη της δεκαετίας του 1980.
Κινητήρες
Προσφερόταν με τον καινούριο τότε βενζινοκινητήρα E-type («Enengy») 1.4 λίτρων (μεταξύ του 1988 και του 1990 υπήρχε και «Enengy» 1.2 λίτρων), καθώς και με τους κινητήρες της σειράς F-type 1.7 και 1.8 βενζίνης και 1.9 ντίζελ. Υπήρξαν επίσης και «βασικές» εκδόσεις με τους βενζινοκινητήρες C-type Cléon 1.2 και 1.4 λίτρων (στην Αργεντινή και 1.6) σε ορισμένες αγορές.
Η κορυφαία έκδοση του μοντέλου ήταν το Renault 19 GTI 1.8 16V / 16S, βενζίνης, ισχύος 137 ίππων, με τελική ταχύτητα 215 χιλιόμετρα την ώρα και ήταν ο μόνος κινητήρας με 4 βαλβίδες ανά κύλινδρο, αντί για 2. Η παραγωγή του ξεκίνησε τον Οκτώβριο του 1990 και αντικατέστησε τα 9 Turbo και 11 Turbo. Η έκδοση αυτή ήταν διαθέσιμη και με τις 3 εκδοχές του αμαξώματος και έφερε σπορ ανάρτηση, στάνταρ καθρέφτες και προφυλακτήρες στο χρώμα του αμαξώματος, ζάντες 15 ιντσών, εισαγωγή αέρα στο καπό, πίσω αεροτομή, τριάκτινο σπορ τιμόνι (αντί για 2 ακτίνων) και ταχύμετρο με μέγιστη ένδειξη τα 240 χιλιόμετρα την ώρα, ενώ στις άλλες εκδόσεις η μέγιστη ένδειξη ήταν 230 χιλιόμετρα την ώρα.
Αναλυτικά, όλοι οι συνδυασμοί κινητήρων και εκδόσεων ήταν οι εξής:
Φάση 1
thumb|right|Renault 19 16V 1.8 / Φάσης 1. thumb|right|Renault 19 Chamade σε φωτογραφία του 1990 / Φάσης 1.
Φάση 2
thumb|right|Renault 19 TR Europa του 1992 / Φάσης 1. thumb|right|Renault 19 Φάσης 2.
Ανανέωση του 1992
Τον Ιούνιο του 1992, το μοντέλο υπέστη έναν επανασχεδιασμό στη γρίλια και στα μπροστινά και πίσω φώτα, ενώ και το ταμπλό άλλαξε σχεδίαση, υιοθετώντας πιο σύγχρονες καμπυλωτές γραμμές, μολονότι σε όλες τις δεξιοτίμονες αγορές διατηρήθηκε το αρχικό ταμπλό, και ταυτόχρονα το 19 άρχισε να προσφέρει και Σύστημα Αντιμπλοκαρίσματος Τροχών (ABS). Επίσης, κατά τον επανασχεδιασμό, στις περισσότερες χώρες (μεταξύ των οποίων και στην Ελλάδα) το όνομα «Chamade» καταργήθηκε από τις εκδόσεις σεντάν, ενώ σε κάποιες από αυτές αντικαταστάθηκε από το «Europa». Όλα τα μετέπειτα μοντέλα έγιναν γνωστά ως Φάσης 2, ενώ τα παλαιότερα αναφέρονται από τότε ως Φάσης 1. Τον Σεπτέμβριο του 1993, εμφανίστηκε αερόσακος οδηγού, κάτι σχετικά δυσεύρετο τότε σε μικρομεσαίο όχημα (δείτε την επόμενη ενότητα).
Πλήρες χρονοδιάγραμμα
thumb|right|Renault 19 Cabriolet του 1993 / Φάσης 2. thumb|right|Renault 19 1.8 / Φάσης 2.
Αντικατάσταση του 19
thumb|right|Ο πίνακας οργάνων της Φάσης 2 ενός Renault 19 ντίζελ. Η Φάση 1 είχε τον ίδιο ακριβώς πίνακα, με μοναδική διαφορά ότι ο χρωματισμός των γραφικών ήταν πορτοκαλί, αντί για λευκός. Ο φωτισμός του πάντως παρέμεινε πορτοκαλί και στη Φάση 2.
Το 19 παρέμεινε στις αγορές της Ευρώπης έως τις αρχές του 1996, οπότε και αντικαταστάθηκε από το Renault Mégane, με εξαίρεση την έκδοση καμπριολέ που διατηρήθηκε μέχρι το 1997, ενώ το 19 συνέχισε να παράγεται έως τον Ιανουάριο του 2000 στην Αργεντινή για τις αγορές της Νότιας Αμερικής. Αξίζει να σημειωθεί ότι τόσο το αμάξωμα, όσο και τα μηχανικά του μέρη (κινητήρες και συστήματα μετάδοσης), μεταφέρθηκαν και στην πρώτη γενιά του Megane, με μικρές μόνο τροποποιήσεις. Επίσης, όπως το 19, έτσι και η παραγωγή του Mégane συνεχίστηκε στο Ντουαί, στη βόρεια Γαλλία.
Εξωτερικοί σύνδεσμοι
19 Κατηγορία:Μικρομεσαία αυτοκίνητα Κατηγορία:Γαλλικά αυτοκίνητα
Νίκος Φρούσος
Ο Νίκος Φρούσος είναι Έλληνας ποδοσφαιριστής, γεννημένος στα Φιλιατρά στις 29 Απριλίου 1974. Αγωνίζεται στη θέση του επιθετικού.
Ξεκίνησε την καριέρα του από την Εράνη Φιλιατρών, με την οποία αγωνίστηκε στη Δ΄ Εθνική και συνέχισε στον Ιωνικό και εκτός από μία χρονιά (περίοδος 1993-94), τις υπόλοιπες χρονιές έπαιζε στην Α' Εθνική. Στον Ιωνικό συμπλήρωσε 190 συμμετοχές μέσα σε 7 χρόνια και σκόραρε 64 φορές.
Από τον Ιωνικό πήρε μεταγραφή στον ΠΑΟΚ το 2000. Με τον ΠΑΟΚ κέρδισε 2 φορές το Κύπελλο Ελλάδος (2001, 2003). Εκεί παρ' ότι αγωνίστηκε για 3 χρονιές, δεν πήρε τις συμμετοχές που θα έλπιζε και έτσι αποφάσισε να επιστρέψει στον Ιωνικό και στη συνέχεια να αγωνιστεί στο κυπριακό πρωτάθλημα και συγκεκριμένα στην Ανόρθωση.
Με την Ανόρθωση κατάκτησε και τα μοναδικά τρόπαια στην καριέρα του: 2 φορές το πρωτάθλημα (2005, 2008) και μία φορά το κύπελλο Κύπρου (2007). Επίσης στις 9 Ιουλίου 2009 έγινε ο πρώτος σκόρερ της Ανόρθωσης στα ευρωπαϊκά της παιχνίδια σκοράροντας 10 φορές. Τον Ιανουάριο 2010 αποφάσισε να σταματήσει το ποδόσφαιρο και να ασχοληθεί με την προπονητική και την αναζήτηση ταλέντων (σκάουτιν).
Έχει αγωνιστεί και 7 φορές με τη φανέλα της εθνικής Ελλάδας.
Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Ιωνικού Νίκαιας Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Ανόρθωσης Κατηγορία:Επιθετικοί ποδοσφαιριστές Κατηγορία:Προπονητές ποδοσφαίρου Ανόρθωσης Κατηγορία:Προπονητές ποδοσφαίρου Ιωνικού Νίκαιας Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Α΄ κατηγορίας Κύπρου Κατηγορία:Έλληνες ποδοσφαιριστές στο εξωτερικό
1634 Ντόλα
Ο Ντόλα (Ndola) είναι ένας αστεροειδής που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,606. Ανακαλύφθηκε το 1935 από τον αγγλικής καταγωγής Νοτιοαφρικανό αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά του από την πόλη Ντόλα της Ζάμπιας, εξορυκτικό κέντρο.
Φυσικά χαρακτηριστικά
Ο φασματικός τύπος του Ντόλα είναι S (λιθώδης). Τα υπόλοιπα φυσικά χαρακτηριστικά του είναι άγνωστα. Ο Ντόλα περιστρέφεται γύρω από τον εαυτό του μία φορά κάθε 45 ως 83 ώρες περίπου, μία πολύ αργή περιστροφή για αστεροειδή.
Εξωτερικοί σύνδεσμοι
Ντολα
Τετροξειδάνιο
Το τετροξειδάνιο (αγγλικά: tetraoxidane) είναι η ανόργανη χημική ένωση υδρογόνου και οξυγόνου με μοριακό τύπο Η2Ο4, αλλά χρησιμοποιήθηκαν γι' αυτό και οι τύποι H[O4]H και H(μ-O4)Η. Αποτελεί το τέταρτο μέλος των οξειδάνιων, δηλαδή των πολυοξειδανίων του υδρογόνου με γενικό τύπο H2Ov. Τα τρία πρώτα είναι το νερό [(μον)οξειδάνιο], το υπεροξείδιο του υδρογόνου (διοξειδάνιο) και το τριοξειδάνιο. Το τετροξειδάνιο είναι σαφώς ασταθέστερο από τα προηγούμενα οξειδάνια. Η ρίζα που προκύπτει από την απόσπαση ενός ατόμου υδρογόνου από το τετροξειδάνιο ονομάζεται «υδροτετροξειδανύλιο» (HO4•). Ο όρος τετροξειδάνιο επεκτείνεται και πέραν της «μητρικής» ένωσης, σε μια σειρά «θυγατρικές» ενώσεις γενικού τύπου R2O4, όπου τα όχι απαραίτητα ίδια R παριστάνουν άτομα υδρογόνου, αλογόνου ή διάφορες ανόργανες και οργανικές μονοσθενείς ρίζες. Τα δύο R μαζί μπορούν να αντικατασταθούν με μια δισθενή ρίζα, οπότε υπάρχουν και ετεροκυκλικά τετροξειδάνια.
Ιονισμός
Το τετροξειδάνιο, όπως και τα υπόλοιπα οξειδάνια, αυτοϊονίζεται, όταν βρίσκεται σε υγρή μορφή:
Παραπομπές
Κατηγορία:Ανόργανες ενώσεις Κατηγορία:Υδρίδια Κατηγορία:Οξειδωτικά αντιδραστήρια Κατηγορία:Ασταθείς ενώσεις Κατηγορία:Οξειδάνια Κατηγορία:Μητρικές ενώσεις
Μ-αναδρομική συνάρτηση
Στη μαθηματική λογική και την επιστήμη των υπολογιστών, οι μ-αναδρομικές συναρτήσεις είναι μια κατηγορία μερικών συναρτήσεων από φυσικούς αριθμούς σε φυσικούς αριθμούς που είναι "υπολογίσιμη" σε μια διαισθητική αίσθηση. Στην πραγματικότητα, στη θεωρία υπολογισιμότητας έχει αποδειχθεί ότι οι μ-αναδρομικές συναρτήσεις είναι ακριβώς οι συναρτήσεις που μπορούν να υπολογιστούν από μηχανές Τιούρινγκ. Οι μ-αναδρομικές συναρτήσεις συνδέονται στενά με πρωτόγονες αναδρομικές συναρτήσεις, και ο επαγωγικός ορισμός τους (κάτω) βασίζεται σε αυτές τις πρωτόγονες αναδρομικές συναρτήσεις. Ωστόσο, κάθε μ-αναδρομική συνάρτηση δεν είναι μια πρωτόγονη αναδρομική συνάρτηση—το πιο διάσημο παράδειγμα είναι η συνάρτηση Άκερμαν.
Άλλες ισοδύναμες κατηγορίες συναρτήσεων είναι οι λ-αναδρομικές συναρτήσεις και οι συναρτήσεις που μπορούν να υπολογιστούν από τους Μαρκοβιανούς αλγορίθμους.
Το σύνολο όλων των αναδρομικών συναρτήσεων είναι γνωστό ως R στην θεωρία υπολογιστικής πολυπλοκότητας.
Ορισμός
Οι μ-αναδρομικές συναρτήσεις (ή μερικές μ-αναδρομικές συναρτήσεις) είναι μερικές συναρτήσεις που λαμβάνουν πεπερασμένες πλειάδες φυσικών αριθμών και επιστρέφουν έναν φυσικό αριθμό. Είναι η μικρότερη κατηγορία των μερικών συναρτήσεων που περιλαμβάνει τις αρχικές συναρτήσεις και είναι κλειστές κάτω από τη σύνθεση, την πρωτόγονη αναδρομή, και το μ-χειριστή.
Η μικρότερη κλάση των συναρτήσεων, συμπεριλαμβανομένων των αρχικών συναρτήσεων και κλειστές κάτω από τη σύνθεση και πρωτόγονη αναδρομή (δηλαδή χωρίς ελαχιστοποίηση) είναι η τάξη των πρωτόγονων αναδρομικών συναρτήσεων. Ενώ όλες οι πρωτόγονες αναδρομικές συναρτήσεις είναι συνολικές, αυτό δεν είναι αλήθεια για τις  μερικές αναδρομικές συναρτήσεις, για παράδειγμα, η ελαχιστοποίηση των διαδοχικών συναρτήσεων  είναι απροσδιόριστη. Οι πρωτόγονες αναδρομικές συναρτήσεις είναι ένα υποσύνολο του συνόλου των αναδρομικών συναρτήσεων, οι οποίες είναι ένα υποσύνολο των μερικών αναδρομικών συναρτήσεων. Για παράδειγμα, η συνάρτηση Άκερμαν μπορεί να αποδειχθεί ότι είναι ολικά αναδρομική, αλλά όχι πρωτόγονη.
Ισοδυναμία με άλλα μοντέλα της υπολογισιμότητας
Στην ισοδυναμία των μοντέλων της υπολογισιμότητας, μία παραλληλία έχει σχηματιστεί ανάμεσα στις μηχανές Τιούρινγκ που δεν τερματίζουν για ορισμένες εισροές και για ένα απροσδιόριστο αποτέλεσμα που προκύπτει από την εισαγωγή στην αντίστοιχη μερική αναδρομική συνάρτηση. Ο απεριόριστης αναζήτησης φορέας δεν ορίζεται από τους κανόνες της πρωτόγονης αναδρομής που δεν παρέχουν ένα μηχανισμό για  "άπειρους βρόχους" (μη καθορισμένες τιμές).
Κανονική μορφή, θεώρημα
Μια κανονική μορφή, θεώρημα λόγω του Κλιν λέει ότι για κάθε k υπάρχουν πρωτόγονες αναδρομικές συναρτήσεις U(y)\! και τέτοιες, ώστε για οποιανδήποτε μ-αναδρομική συνάρτηση  με k ελεύθερες μεταβλητέςυπάρχει ένα e τέτοιο ώστε Ο αριθμός e ονομάζεται δείκτης ή αριθμός Γκέντελ για τη συνάρτηση  f. Συνέπεια αυτού του αποτελέσματος είναι ότι κάθε μ-αναδρομική συνάρτηση μπορεί να οριστεί χρησιμοποιώντας ένα μόνο παράδειγμα του μ τελεστή που εφαρμόζεται σε μία (συνολική) πρωτόγονη αναδρομική συνάρτηση.
Ο Μίνσκι (1967) παρατηρεί (όπως και οι Μπούλος-Μπέργκες-Τζέφρι (2002), σελ. 94-95) ότι η U που ορίζεται ανωτέρω, είναι στην ουσία το μ-αναδρομικό ισοδύναμο με την καθολική μηχανή Τιούρινγκ:
Συμβολισμός
Μια σειρά από διαφορετικούς συμβολισμούς που χρησιμοποιούνται στη βιβλιογραφία. Ένα πλεονέκτημα στη χρήση του συμβολισμού είναι η παράγωγος της συνάρτησης "φωλιάζοντας" τους φορείς, τον ένα μέσα στον άλλο, είναι πιο εύκολο να γράψει κανείς σε μια συμπαγή μορφή. Στο εξής θα βραχύνουμε τη σειρά των παραμέτρων x1, ..., xn ως x:
Παράδειγμα: Παράδειγμα: Ο Κλιν δίνει ένα παράδειγμα για το πώς να εκτελεστεί ο αναδρομικός υπολογισμός του f(b, a) = b + a (παρατηρήστε την αντιστροφή των μεταβλητών α και β). Ξεκινά με 3 αρχικές συναρτήσεις Φτάνει σε:
Εξωτερικοί σύνδεσμοι
Κατηγορία:Θεωρία υπολογισμού
Κλοντ Ζοζέφ
Ιστορικό
Ο Ζοζέφ κατέχει διδακτορικό στη δημόσια πολιτική από τη Νέα Σχολή στη Νέα Υόρκη και εργάστηκε ως καθηγητής πανεπιστημίου στις Ηνωμένες Πολιτείες. Έχει διδάξει στο Πανεπιστήμιο του Κονέκτικατ και στο Πανεπιστήμιο του Λονγκ Άιλαντ.
Στις 4 Μαρτίου 2020 έγινε υπουργός Εξωτερικών στην κυβέρνηση του Ζοζέφ Ζουτ.
Μετά την παραίτηση του Ζουτ, διορίστηκε προσωρινός πρωθυπουργός από τον πρόεδρο Ζοβενέλ Μοΐζ στις 14 Απριλίου 2021.
Παραπομπές
Κατηγορία:Πρόεδροι της Αϊτής Κατηγορία:Πρωθυπουργοί της Αϊτής
Grammy Hall of Fame
Το  είναι ειδικό βραβείο Γκράμι, το οποίο δημιουργήθηκε το 1973 προς τιμή των άλμπουμ που είναι τουλάχιστον 25 ετών (δηλ. είχαν κυκλοφορήσει 25 χρόνια πριν) και θεωρούνται «ιστορικής σημασίας». Το Βραβείο τιμά τις ηχογραφήσεις (singles και άλμπουμ) σε όλα τα είδη μουσικής, όπως κλασσική μουσική, ροκ, κάντρι, R&B, όπερα, καθώς και θέατρο και κινηματογράφο. Ως το 2010, το βραβείο είχαν λάβει 850 καλλιτέχνες.
Εξωτερικοί σύνδεσμοι
Hall of fame
Χιρόσι Γιοσίντα
Ο Χιρόσι Γιοσίντα (吉田 博) (1876 - 1950 ήταν ένας Ιάπωνας ζωγράφος του 20ου αιώνα και φημισμένος καλλιτέχνης του ουκίγιο-ε. Ήταν πασίγνωστος για τα έργα του που απεικονίζουν τοπία. Ο Γιοσίντα ταξίδεψε εκτεταμένα και είναι γνωστός για τις ξυλογραφίες τύπου ουκίγιο-ε με απεικονίσεις μη Ιαπωνικών θεμάτων όπως του Ταζ Μαχάλ, των Ελβετικών Άλπεων, του Γκραντ Κάνιον και άλλων εθνικών πάρκων στις Ηνωμένες Πολιτείες της Αμερικής.
Βιογραφία και έργο
Ο Χιρόσι Γιοσίντα γεννήθηκε στην πόλη Κουρούμε στην Κιισού την 19η Σεπτεμβρίου 1876. Έδειξε μία πρώιμη τάση προς την τέχνη που ενθαρρύνθηκε από τον θετό του πατέρα που ήταν δάσκαλος ζωγραφικής σε δημόσια σχολεία της Ιαπωνίας. Σε ηλικία 19 χρονών πήγε στο Κυότο για να μαθητεύσει υπό τον Ταμούρα Σκοριι που ήταν ένας γνωστός δάσκαλος της δυτικότροπης ζωγραφικής. Στη συνέχεια μαθήτευσε στον Κογιάμα Σοτάρο, στο Τόκυο για άλλα 3 χρόνια.
Το 1899, ο Γιοσίντα είχε την πρώτη του έκθεση στο Μουσείου Τέχνης του Ντιτρόιτ και στη συνέχεια ταξίδεψε στην Βοστώνη αλλά και στην Ευρώπη. Το 1920 ο Γιοσίντα παρουσίασε την πρώτη ξυλογραφία του στο εργαστήριο Γαουαταναμπί, που οργανώθηκε από τον Γουαταναμπί Σοτζαμπούρο (1885-1962), εκδότης και υπέρμαχος του ρεύματος σιν χάνγκα. Ωστόσο η συνεργασία του Γιοσίντα με τον Γουαταναμπί διεκόπη σύντομα λόγω του σεισμού στο Καντό το 1923.
Το 1925, προσέλαβε μία ομάδα επαγγελματιών χαρακτών και τυπωτών και δημιούργησε το δικό του εργαστήριο. Τα έργα του τυπωνόταν από την επίβλεψή του. Ο Γιοσίντα συνδύασε το ουκίγιο-ε με την αρχή σοσάκου χάνγκα και δημιούργησε μία τρίτη σχολή τέχνης ενδιάμεση των σιν χάνγκα και σοσάκου χάνγκα.
Ο Hiroshi Yoshida εκπαιδεύτηκε στην Δυτική παράδοση ζωγραφικής (ζωγραφική με λάδι) που υιοθετήθηκε από την Ιαπωνία κατ'α τη διάρκεια της Μειτζί περιόδου (εκμοντερνισμός). Ο Γιοσίντα χρησιμοποίησε παρόμοια μοτίβα και χρησιμοποίησε διαφορετικές χρωματικές αποχρώσεις για να υπαινιχθεί διαφορετικές ψυχικές διαθέσεις. Το έργο Ιστιοφόρα πλοία είναι το πιο χαρακτηριστικό παράδειγμα αυτής της τεχνικής. Τα ταξίδια του Γιοσίντα επηρέασαν βαθειά το έργο του. Το 1931 κυκλοφόρησε μία σειρά εντύπων που απεικόνιζαν σκηνές από την Ινδία, το Πακιστάν, το Αφγανιστάν και την Σινγκαπούρη.
Εκδόσεις
Japanese Woodblock Printing, comprehensive guide to the craft of woodblock printing written by Hiroshi Yoshida was published by The Sanseido Company, Ltd. in Tokyo and Osaka in 1939.
Εξωτερικοί σύνδεσμοι
Κατηγορία:Ιάπωνες ζωγράφοι
Τζοβάνι ντι Λορέντσο
Ο Τζοβάνι ντι Λορέντσο (ιταλικά: Giovanni Di Lorenzo) (4 Αυγούστου 1993) είναι Ιταλός επαγγελματίας ποδοσφαιριστής, ο οποίος αγωνίζεται ως δεξιός πλάγιος αμυντικός για την ΣΣΚ Νάπολι.
Πρώιμη σταδιοδρομία
Ο Ντι Λορέντσο ξεκίνησε τη σταδιοδρομία στις ακαδημίες νέων της Ρετζίνα Κάλτσιο το 2009. Στις 29 Μαΐου 2011, έκανε το επαγγελματικό του ντεμπούτο για την πρώτη ομάδα σε έναν αγώνα Σέριε Β εναντίον της Σαουόλο. Πέρασε τη σεζόν 2012–13 με δανεισμό στην ομάδα της τρίτης κατηγορίας, Κούνεο 1905, κάνοντας 27 εμφανίσεις και τραβώντας την προσοχή λόγω των πολλά υποσχόμενων επιδόσεών του.
Ματέρα και Έμπολι
Μεταξύ 2015 και 2017, ο Ντι Λορέντσο έπαιξε για τη Ματέρα Κάλτσιο, έχοντας 58 συμμετοχές και 3 γκολ.
Ο Ντι Λορέντσο εντάχθηκε στην Έμπολι τον Αύγουστο του 2017. Αφού βοήθησε την ομάδα να κερδίσει την άνοδο στη Σέριε Α, έκανε το ντεμπούτο του στην κορυφαία κατηγορία στις 19 Αυγούστου 2018 εναντίον της Κάλιαρι. Στον αγώνα του δεύτερου γύρου εναντίον της ίδιας αντιπάλου, σημείωσε το πρώτο του γκολ στη Σέριε Α.
Νάπολι
Στις 7 Ιουνίου 2019, ο Ντι Λορέντσο έκανε μεταγραφή στην ΣΣΚ Νάπολι, με κόστος 8 εκατομμυρίων ευρώ.
Εθνική ομάδα
Στις 14 Αυγούστου 2013, ο Ντι Λορέντσο έκανε το ντεμπούτο του με την Εθνική Ιταλίας Κ21 υπό την καθοδήγηση του προπονητή και του πρώην διεθνή Ιταλού ποδοσφαιριστή Λουίτζι Ντι Μπιάτζο, σε φιλικό αγώνα εναντίον της Σλοβακίας, στον οποίο η Ιταλία κέρδισε με 4-1.
Έκανε το ντεμπούτο του με την Εθνική Ιταλίας ανδρών στις 15 Οκτωβρίου 2019, παίζοντας βασικός στην εκτός έδρας νίκη με 5-0 εναντίον του Λιχτενστάιν, σε έναν προκριματικό αγώνα του Ευρωπαϊκού Πρωταθλήματος του 2020.
Τον Ιούνιο του 2021, συμπεριλήφθηκε στην ομάδα της Ιταλίας για το Ευρωπαϊκό Πρωτάθλημα του 2020 από τον προπονητή Ρομπέρτο Μαντσίνι.
Διακρίσεις
Έμπολι
Νάπολι
Οθέλλος (αποσαφήνιση)
Η λέξη Οθέλος ή Οθέλλος μπορεί να αναφέρεται σε διαφορετικά άρθρα. Επιλέξτε ένα από τα παρακάτω διαθέσιμα:
Κατηγορία:Αποσαφηνίσεις ονομάτων
Ασύρματο Μητροπολιτικό Δίκτυο Ημαθίας
Το Ασύρματο Μητροπολιτικό Δίκτυο Ημαθίας (Ι.W.M.N.) είναι μία νόμιμη μη κερδοσκοπική κοινότητα με σκοπό την εξάπλωση του ασύρματου ευρυζωνικού δικτύου στην περιοχή της Ημαθίας καθώς και έξω από αυτήν. Για τη μετάδοση χρησιμοποιείται το πρωτόκολλο IEEE802,11a/b/g στην μπάντα των 2,4/5.5Ghz.
Δικτυακοί τόποι
Κατηγορία:Δίκτυα υπολογιστών
Night of the Stormrider
Night of the Stormrider είναι ο τίτλος του δεύτερου άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε το Νοέμβριο του 1991 στην Ευρώπη και τον Απρίλιο του 1992 στις Ηνωμένες Πολιτείες με διαφορετικό εξώφυλλο, μέσω της δισκογραφικής εταιρείας "Century Media". Ο δίσκος επανεκδόθηκε το 2008, με επιπλέον κομμάτι την ζωντανή εκτέλεση του "Stormrider".
Οι ηχογραφήσεις του άλμπουμ ξεκίνησαν μετά το τέλος της περιοδείας για την προώθηση του ομώνυμου δίσκου των Iced Earth. Ο τραγουδιστής Τζιν Άνταμ αντικαταστάθηκε από τον Τζον Γκρίλι, όταν αρνήθηκε να κάνει μαθήματα φωνητικής, ενώ ο ντράμερ Μάικ ΜακΓκιλ έδωσε την θέση του στον Ρικ Σεκιάρι. Η ηχογράφηση του άλμπουμ πραγματοποιήθηκε στα "Morrisound Recording Studios", με τον Τομ Μόρις και τον ηγέτη του συγκροτήματος, Τζον Σέιφερ να αναλαμβάνουν την παραγωγή.
Μετά την κυκλοφορία του δίσκου, το συγκρότημα περιόδευσε και πάλι με τους Blind Guardian, στην Ευρώπη.
Τραγούδια
1. Angels Holocaust (Schaffer) - 4:53
3. The Path I Choose (Shawver, Schaffer) - 5:54
4. Before the Vision (Shawver, Abell, Schaffer) - 1:35
6. Desert Rain (Abell, Schaffer) - 6:56
7. Pure Evil (Shawver, Schaffer) - 6:33
8. Reaching the End (Schaffer) - 1:11
9. Travel in Stygian (Schaffer) - 9:32
Θέσεις τσαρτ
Night of the Stormrider (άλμπουμ)
Επίσημη κυκλοφορία: 1 Νοεμβρίου 1991
Μέλη των Iced Earth
Η σύνθεση του συγκροτήματος κατά την ηχογράφηση του "Night of the Stormrider" είχε την εξής μορφή:
Πηγές
Κατηγορία:Δισκογραφία των Iced Earth Κατηγορία:Άλμπουμ του 1991
Oreo
μικρογραφία|Μπισκότα Oreo Τα Oreo είναι μια φίρμα μπισκότων, η οποία κυκλοφορεί σε περισσότερες από 100 χώρες σ' όλο τον κόσμο.
Σύντομο ιστορικό σημείωμα
Τα μπισκότα αυτά παρασκευάστηκαν για πρώτη φορά στις 6 Μαρτίου 1912 σε ένα μικρό αρτοποιείο με την επωνυμία «Ναμπίσκο» στη Νέα Υόρκη των ΗΠΑ. Και τότε η μορφή τους ήταν σχεδόν ίδια με τη σημερινή, μόνο που το ανάγλυφο επάνω στα μπισκότα ήταν ένα στεφάνι μέσα στο οποίο ήταν χαραγμένο το όνομα Oreo.
Προέλευση της ονομασίας Oreo
Δεν υπάρχει ομοφωνία σε αυτό το θέμα. Κάποιοι λένε πως προήλθε από τη γαλλική λέξη or (= χρυσός), επειδή εκείνη την εποχή τα μπισκότα τυλίγονταν σχεδόν πάντοτε σε χρυσόχαρτα. Μερικοί άλλοι λένε πως η ονομασία προήλθε από μεταφορά στα λατινικά της ελληνικής λέξης ωραίο, επειδή τα μπισκότα αυτά είναι νόστιμα και πολύ ευχάριστα στη γεύση, και κάποιοι άλλοι από την ελληνική λέξη όρος (βουνό) επειδή στην πρώτη παρτίδα που λανσαρίστηκε στην αγορά τα μπισκότα είχαν σχήμα το οποίο έμοιαζε με λόφο. Πάντως πιθανότερη εκδοχή είναι ότι αυτή την ονομασία μπορεί να την προφέρει πανεύκολα ο κόσμος, επειδή είναι μικρή και τα δύο «o» τα οποία βρίσκονται στα δύο άκρα αντιπροσωπεύουν το σχήμα των μπισκότων το οποίο είναι κυκλικό και η συλλαβή re η οποία βρίσκεται ανάμεσά τους είναι παρμένη απ' τη γαλλική λέξη crème (κρέμα).
Κατηγορία:Τρόφιμα Κατηγορία:Γλυκά Κατηγορία:Αμερικανική κουζίνα
244
Η τρέχουσα σελίδα αφορά το έτος 244 κατά το Γρηγοριανό ημερολόγιο
Το έτος 244 (CCXLIV) ήταν δίσεκτο έτος το οποίο ξεκινούσε τη Δευτέρα. Εκείνη την εποχή ήταν γνωστό ως το Έτος των Υπάτων Αρμενίου και Αιμηλιανού (γνωστό και ως έτος 997 από Κτήσεως Πόλεως). Η ονομασία 244 για το έτος χρησιμοποιείται από τον πρώιμο Μεσαίωνα, όταν το χριστιανικό ημερολόγιο έγινε η δημοφιλέστερη μέθοδος ονομασίας των ετών στην Ευρώπη.
Θάνατοι
Κατηγορία:Έτη
Ώρα στη Γεωργία (χώρα)
Η ώρα Γεωργίας (GET) — είναι η ζώνη ώρας που χρησιμοποιείται στην Γεωργία. Μετακινήθηκε από την ζώνη UTC+04:00 στην ζώνη UTC+03:00 στις 27 Ιουνίου 2004, και μετακινήθηκε ξανά στην ζώνη UTC+04:00 στις 27 Μαρτίου 2005.
Βάση δεδομένων ζωνών ώρας ΙΑΝΑ
Η βάση δεδομένων ζωνών ώρας ΙΑΝΑ έχει μια ζώνη για την γεωργία στο αρχείο zone.tab, και λέγεται Ασία/Τμπιλίσι.
Εξωτερικοί σύνδεσμοι
Κατηγορία:Γεωγραφία της Γεωργίας Γεωργια
2962 Όττο
Ο `Οττο (Otto) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1940 από τον Φινλανδό αστρονόμο Ούργιο Βάισαλα, που παρατηρούσε από το Τούρκου και του έδωσε το όνομά του προς τιμή του Γερμανού πυρηνικού χημικού Ότο Χαν.
Φυσικά χαρακτηριστικά
Τα κυρίως φυσικά χαρακτηριστικά του `Οττο είναι άγνωστα. Ο `Οττο περιστρέφεται γύρω από τον εαυτό του μία φορά κάθε 2 ώρες και 41 λεπτά, μία πολύ ταχεία περιστροφή, ακόμα και για αστεροειδή.
Εξωτερικοί σύνδεσμοι-πηγές
Οττο
Χέλυς (όργανο)
thumb|right|150px|Η αρχαία Χέλυς Η χέλυς ή αλλιώς χελώνη ήταν έγχορδο μουσικό όργανο, κοινό με τη λύρα των αρχαίων Ελλήνων, ονομαζόμενο έτσι από την κυρτή πλάτη ξύλου που είχε σε σχήμα, όπως το κέλυφος της χελώνας. Η λέξη χρησιμοποιήθηκε ως υπαινιγμός για την παλαιότερη λύρα των Ελλήνων, η οποία λέγεται ότι εφευρέθηκε από τον Ερμή.
Η λέξη έχει εφαρμοστεί αυθαίρετα από την κλασική εποχή σε διάφορα έγχορδα όργανα και σήμερα υπάρχουν πολλές αναπαραστάσεις της σε ελληνικά αγγεία, σε πολλές από τις οποίες αντιπροσωπεύεται από ένα πραγματικό κέλυφος.
Το 2012 στο τμήμα Μηχανικών Μουσικής Τεχνολογίας και Ακουστικής του ΤΕΙ Κρήτης μελετήθηκε με σύγχρονες μεθόδους ένα αυθεντικό αντίγραφο μιας αρχαίας ελληνικής χέλυος επιβεβαιώνοντας ότι η αρχαία χέλυς ήταν όργανο που συνόδευε την ανθρώπινη φωνή στην ίδια τονικότητα.
Παραπομπές
Κατηγορία:Αρχαία μουσικά όργανα Κατηγορία:Έγχορδα μουσικά όργανα
Τρίνι Λόπεζ
Ο Τρίνι Λόπεζ (Trinidad "Trini" López ο Τρίτος, 1937-2020) ήταν Μεξικανοαμερικανός τραγουδιστής, κιθαρίστας και ηθοποιός.
Γεννήθηκε στο Ντάλας του Τέξας στις 15 Μαΐου 1937 και ανακαλύφθηκε το 1962 από το μουσικό παραγωγό Ντον Κόστα.
Το πρώτο του άλμπουμ ήταν το Trini Lopez Live at PJ's, και κυκλοφόρησε το 1963. Στο άλμπουμ συμπεριλήφθηκε το πιο γνωστό τραγούδι του Λόπεζ, το If I Had A Hammer, το οποίο έγινε νούμερο 1 σε 36 χώρες (στην 3η θέση στις ΗΠΑ). Το 1962 το εν λόγω τραγούδι τραγουδήθηκε για πρώτη φορά από το συγκρότημα Peter, Paul and Mary. Ο πρώτος δίσκος του Λόπεζ έγινε χρυσός, πουλώντας 1 εκατ. αντίτυπα. Άλλα δημοφιλή του τραγούδια είναι Lemon Tree (1965), I'm Coming Home Cindy (1966) και Sally Was a Good Old Girl (1968).
Κατά τη διάρκεια της καλλιτεχνικής του καριέρας συνεργάστηκε με το Φρανκ Σινάτρα. Στη συνέχεια στράφηκε και στην ηθοποιία. Ταινίες που έπαιξε ήταν Marriage On The Rocks (1965), Τhe Dirty Dozen (1967), Antonio (1973).
Μπήκε στο International Latin Music Hall of Fame το 2003. Έλαβε μέρος σε συναυλία για την ανακούφιση των θυμάτων του τσουνάμι του 2004 στον Ινδικό Ωκεανό. Για την εταιρία μουσικών οργάνων Gibson, ο Λόπεζ σχεδίασε δύο είδη κιθαρών, την Trini Lopez Standard και την Lopez Deluxe.
Πέθανε από επιπλοκές της COVID-19 σε ηλικία 83 ετών στις 11 Αυγούστου 2020.
Παραπομπές
Κατηγορία:Αμερικανοί τραγουδιστές
Σιέρρα Νεβάδα (αποσαφήνιση)
Ο όρος Σιέρρα Νεβάδα είναι ισπανικός όρος που σημαίνει χιονισμένη οροσειρά. Ο όρος μπορεί να αναφέρεται:
1635 Μπόρμαν
Ο Μπόρμαν (Bohrmann) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,012. Ανακαλύφθηκε το 1924 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Γερμανού αστρονόμου Άλφρεντ Μπόρμαν.
Φυσικά χαρακτηριστικά
Ο φασματικός τύπος του Μπόρμαν είναι S (λιθώδης). Τα υπόλοιπα φυσικά χαρακτηριστικά του είναι άγνωστα. Ο Μπόρμαν περιστρέφεται γύρω από τον εαυτό του μία φορά κάθε 5 ώρες και 52 λεπτά.
Εξωτερικοί σύνδεσμοι
Μπορμαν
245
Η τρέχουσα σελίδα αφορά το έτος 245 κατά το Γρηγοριανό ημερολόγιο
Θάνατοι
Κατηγορία:Έτη
L.A. Woman
L.A. Woman είναι ο τίτλος του έκτου στούντιο δίσκου του αμερικανικού ροκ συγκροτήματος The Doors, ο οποίος ηχογραφήθηκε από το Δεκέμβριο του 1970 μέχρι τον Ιανουάριο του 1971 και κυκλοφόρησε στις 19 Απριλίου εκείνης της χρονιάς. Αυτός ήταν ο τελευταίος δίσκος τον οποίο ηχογράφησε ο Τζιμ Μόρισον εν ζωή.
Το άλμπουμ επανεκδόθηκε σε μορφή CD στις 17 Ιουλίου 2000 από την "EastWest".
Ιστορία του δίσκου
Στις 8 Δεκεμβρίου του 1970, κατά τα 27α γενέθλια του, ο Τζιμ Μόρισον ηχογράφησε την απαγγελία ποιημάτων του, μέρος της οποίας κατέληξε στο δίσκο "An American Prayer" του 1978. Μέσα στο μήνα, οι Doors έδωσαν δύο συναυλίες με σκοπό την προώθηση του επερχόμενου άλμπουμ τους, στο Ντάλας στις 11 Δεκεμβρίου και στη Νέα Ορλεάνη στις 12 Δεκεμβρίου 1970, στη δεύτερη εκ των οποίων ο Μόρισον κατέρρευσε επί σκηνής, ενώ πιο πριν κατέστρεψε κομμάτι της σκηνής χτυπώντας το με το σταντ του μικροφώνου και είχε καθίσει αρνούμενος να τραγουδήσει.
Το συγκρότημα επέστρεψε στο στούντιο για την ηχογράφηση του L.A. Woman αποσκοπώντας στην επάνοδο της δημοτικότητας τους. Η λήξη της συνεργασίας τους με τον μέχρι τότε παραγωγό τους, Πολ Ρόθτσιλντ, οδήγησε το συγκρότημα στην άρνηση του να ηχογραφήσουν το νέο άλμπουμ στα "Sunset Sound Studios", στα οποία είχαν δημιουργήσει τους προηγούμενους δίσκους τους. Η ηχογράφηση πραγματοποιήθηκε στο πρόχειρο στούντιο του συγκροτήματος μετά από πρόταση του μηχανικού ήχου, Μπρους Μπότνικ. Ο Μπότνικ βοήθησε και στην παραγωγή του άλμπουμ, η οποία έγινε από τα μέλη των Doors. Η ηχογράφηση των κομματιών έγινε με το συγκρότημα να παίζει ζωντανά στο στούντιο, ενώ τα φωνητικά ολοκληρώθηκαν στο μπάνιο του στούντιο για να έχουν πιο γεμάτο ήχο. Στη δημιουργία του άλμπουμ συνεισέφεραν τον κιθαρίστας Μαρκ Μπένο και τον μπασίστας Τζέρι Σεφ, ο οποίος είχε συνεργαστεί στο παρελθόν με τον Έλβις Πρίσλεϊ.
Κριτικές
Οι κριτικές για το δίσκο ήταν πολύ θετικές, με το AllMusic να του δίνει 4,5 αστέρια και το Rolling Stone πέντε αστέρια. Σε μία σύγχρονη κριτική, ο Robert Meltzer του περιοδικού Rolling Stone ενθουσιάστηκε από το δίσκο, λέγοντας ότι είναι ο καλύτερο δίσκος των Doors και ο "καλύτερος δίσκος της χρονιάς". Πιο πρόσφατα, οι κριτικοί Richie Unterberger και David Quantick αποκάλεσαν και οι δυο τους το L.A. Woman ως ένα από τα καλύτερα άλμπουμ των Doors.
Ανάλυση τραγουδιών
Ο δίσκος ξεκινάει με το "The Changeling", του οποίου τους στίχους εμπνεύστηκε ο Μόρισον αφού παρακολούθησε την ομώνυμη ταινία στο πανεπιστήμιο της Καλιφόρνια το 1968. Ο τίτλος αναφέρεται σε ένα μυθολογικό πλάσμα που αντικαθίσταται από ένα βρέφος και ήταν συνήθως παρίας.
Ακολουθεί το "Love Her Madly", το οποίο γράφτηκε από τον Ρόμπι Κρίγκερ σε δωδεκάχορδη κιθάρα και οι στίχοι του μιλούν για τις πολυάριθμες περιπτώσεις κατά τις οποίες οι κοπέλα του και μετέπειτα σύζυγος του, Λιν, απείλησε να χωρίσει μαζί του.
Ο τίτλος του "Been Down So Long" είναι εμπνευσμένος από τη νουβέλα "Been Down So Long It Looks Like Up To Me" του Ρίτσαρντ Φαρίνα και αναφέρεται στα συχνά προβλήματα που αντιμετώπιζαν οι Doors με την αστυνομία.
Τέταρτο κομμάτι του άλμπουμ είναι το "Cars Hiss by My Window", το οποίο έφερε τους εναλλακτικούς τίτλους "The Walking Blues" και "The Bastard Son of Jimmy and Mama Reed". Ο ήχος του wah-wah που ακούγεται είναι η φωνή του Μόρισον ο οποίος αναπαριστά αρχικά την κιθάρα και στη συνέχεια τη φυσαρμόνικα.
170px|thumb|Στίχοι του τραγουδιού L.A. Woman γραμμένοι χειρόγραφα από τον Τζιμ Μόρισον, στο "Hard Rock Cafe" της Νέας Υόρκης.
Οι στίχοι του ομώνυμου τραγουδιού μιλούν για την οδήγηση με μεγάλη ταχύτητα στον αυτοκινητόδρομο του Λος Άντζελες. Η φράση "Mr. Mojo Risin" είναι αναγραμματισμός του ονόματος του τραγουδιστή (Jim Morrison) και την επαναλαμβάνει στο τέλος του τραγουδιού με αυξανόμενο ρυθμό υποκρινόμενος ότι έρχεται σε οργασμό. Το συγκεκριμένο κομμάτι εκτελέστηκε ζωντανά μόνο στην προαναφερθείσα εμφάνιση του συγκροτήματος στο Ντάλας στις 11 Δεκεμβρίου 1970. Η γυναίκα του τίτλου είναι μεταφορά για την πόλη του Λος Άντζελες.
Ακολουθεί το "L'America" το οποίο είχε ηχογραφηθεί πριν από τα υπόλοιπα τραγούδια του άλμπουμ, γιατί προοριζόταν για την ταινία "Ζαμπρίσκυ Πόιντ" του Μικελάντζελο Αντονιόνι αλλά ο σκηνοθέτης το απέρριψε με αποτέλεσμα να καταλήξει στο δίσκο.
Το "Hyacinth House" συντέθηκε στο σπίτι του Κρίγκερ, από το οποίο εμπνεύστηκαν οι στίχοι για τους υάκινθους (hyacinths) και τα λιοντάρια, δηλαδή τις γάτες του σπιτιού. Ο στίχος "I see the bathroom is clear" (βλέπω ότι το μπάνιο είναι ελεύθερο) είναι κυριολεκτικός και αναφέρεται στο μπάνιο του στούντιο.
Όγδοο κομμάτι του άλμπουμ είναι το "Crawling King Snake", ένα παραδοσιακό μπλουζ τραγούδι το οποίο ηχογραφήθηκε από διάφορους καλλιτέχνες κατά τη δεκαετία του '20, με τον Τζον Λι Χούκερ να το παίζει στα πρώτα χρόνια της καριέρας του, ενώ αργότερα διασκευάστηκε και από άλλους σπουδαίους μουσικούς του είδους όπως ο Howlin' Wolf και ο Muddy Waters.
Προτελευταίο κομμάτι είναι το "The WASP (Texas Radio and the Big Beat)" κατά το οποίο ο Μόρισον απαγγέλει τους στίχους ενός ποιήματος που είχε γράψει χρόνια πριν την ηχογράφηση του δίσκου. Τρία χρόνια πριν το "L.A. Woman", το 1968, οι στίχοι του κομματιού είχαν δημοσιευθεί σε βιβλίο για τους Doors.
Το άλμπουμ κλείνει με το "Riders on the Storm", το τελευταίο τραγούδι που ηχογράφησε ο Τζιμ Μόρισον. Οι στίχοι του τραγουδιού είναι απολογισμός της ζωής του τραγουδιστή και η μουσική του δημιουργήθηκε σε μία πρόβα κατά την οποία έπαιζαν το κομμάτι "Ghost Riders In The Sky" του Σταν Τζόουνς. Ο ήχος της βροχής προήλθε από το ηλεκτρικό πιάνο του Ρέι Μάνζαρεκ. Στο τέλος του τραγουδιού ακούγεται ο ήχος του κεραυνού και η σιγανή φωνή του Μόρισον η οποία χάνεται, κάτι που αποτελεί παρομοίωση με τη το πνεύμα του το οποίο μιλάει από το υπερπέραν.
Τραγούδια
Πρώτη Πλευρά
Δεύτερη Πλευρά
Συντελεστές
Το L.A. Woman ηχογραφήθηκε από τους εξής μουσικούς:
Οι Doors
Συμμετείχαν επίσης οι:
Βραβεία
L.A. Woman (άλμπουμ)
Riders on the Storm (σινγκλ)
Εξωτερικοί σύνδεσμοι
Κατηγορία:Δισκογραφία των The Doors Κατηγορία:Άλμπουμ του 1971
Άγιος Αυγουστίνος, Παλέρμο
Η εκκλησία του Αγίου Αυγουστίνου (ιταλικά: Chiesa di Sant'Agostino) είναι μια γοτθική εκκλησία στο Παλέρμο. Βρίσκεται κοντά στην αγορά του Κάπο, στην συνοικία του Σεραλκάντιο, στο ιστορικό κέντρο του Παλέρμο. Η εκκλησία ονομάζεται επίσης Σάντα Ρίτα, λόγω της αφοσίωσης των Αυγουστιανών στην Αγία Ρίτα της Κασκίας.
Η εκκλησία χτίστηκε κατά τη διάρκεια της περιόδου των Ανδεγαυών, αντικαθιστώντας μια προηγούμενη εκκλησία που χρονολογείται στην εποχή των Ωτβίλ. Το κτίριο υπήρξε αντικείμενο μεταγενέστερων αλλαγών κατά τη διάρκεια των αιώνων. Τον 18ο αιώνα ο γλύπτης Τζάκομο Σερπότα δημιούργησε μια πολυτελή διακόσμηση από μάρμαρο μέσα στην εκκλησία.
Ο ναός χτίστηκε με πρωτοβουλία των οικογενειών Τσιαραμόντε και Σκλαφάνι στις αρχές του 14ου αιώνα. Το τύμπανο της πρόσοψης διαθέτει κόγχες (εσοχές) και ένα πολυτελές γλυπτό παράθυρο ρόδου. Η γοτθικού σχήματος πύλη είναι διακοσμημένη με αραβουργήματα και φυτόμορφα μοτίβα.
Παραπομπές
Κατηγορία:Κτίρια και κατασκευές στην Σικελία Κατηγορία:Χριστιανικοί ναοί στην Ιταλία Κατηγορία:Παλέρμο
Α΄ Κατηγορία ποδοσφαίρου γυναικών 2012-2013
Το πρωτάθλημα Α' κατηγορίας ποδοσφαίρου γυναικών 2012–13, ήταν το 21ο στην ιστορία του θεσμού. Έγινε με τη συμμετοχή δέκα ομάδων σε δύο γύρους. Πρωταθλήτρια αναδείχθηκε η ομάδα του ΠΑΟΚ για όγδοη συνεχή χρονιά, κάνοντας αργότερα το double, καθώς κατέκτησε και το κύπελλο Ελλάδας. Τον υποβιβασμό γνώρισαν ο Άρης και η Καβάλα.
Τελική βαθμολογία
1:Η Καβάλα 86 έχει -2 βαθμούς.
Αποτελέσματα
Κατηγορία:Εγχώρια ποδοσφαιρικά πρωταθλήματα 2012-2013 Κατηγορία:Α΄ Εθνική ποδοσφαίρου γυναικών
Κόλυμβος
Οι κόλυμβοι, γνωστοί και ως θαλασσοβούτια, κολύμπρια ή βουταναριές είναι ομάδα υδρόβιων πτηνών της τάξης των Κολυμβόμορφων, που απατώνται σε πολλά σημεία της Βόρειας Αμερικής και της βόρειας Ευρασίας.
Ονοματολογία
Η επιστημονική ονομασία του γένους, είναι λατινική και, στην κυριολεξία σημαίνει «γλάρος», gāvĭa, ae, f. (=λάρος), I a bird, perh. the seamew, Plin. 10, 32, 48, § 91; 10, 74, 95, § 204; App. M. 5, p. 171., αγνώστου λοιπής αιτιολογίας. Οφείλεται στον περίφημο Ρωμαίο φυσιοδίφη Πλίνιο τον Πρεσβύτερο.
Βιολογία
Τα πουλιά αυτά είναι επιδέξιοι βουτηχτές και κολυμπούν εύκολα στο νερό. Κολυμπούν χαμηλά, με κάπως βυθισμένο σώμα (σαν κορμοράνοι), αλλά πλέουν ψηλότερα όταν αναπαύονται ή καθαρίζονται. Στην ξηρά κινούνται με μεγάλη δυσκολία, επειδή τα πόδια τους είναι κοντά και αρκετά προς τα πίσω σε σχέση με τον κορμό. Έχουν μακρύ σώμα και λαιμό.
Ψαρεύουν βουτώντας απαλά, συχνά παραμένουν βυθισμένα μέχρι ένα λεπτό ή και περισσότερο, καλύπτοντας μεγάλες αποστάσεις υποβρυχίως. Προτού βουτήξουν συχνά ελέγχουν αρκετή ώρα το βυθό από την επιφάνεια με το κεφάλι βυθισμένο.